



**SZIGETSZENTMIKLÓS VÁROS   
ÖNKORMÁNYZATA   
KÉPVISELŐ-TESTÜLETÉNEK**

**12/2023. (IV.06.) ÖNKORMÁNYZATI RENDELETE**

**az önkormányzati képviselő, a bizottság elnöke és tagja, a tanácsnok tiszteletdíjáról, természetbeni juttatásáról és költségtérítéséről,   
a kötelezettségszegés jogkövetkezményeiről szóló 25/2014. (XII.11.) önkormányzati rendelet módosításáról**



Szigetszentmiklós Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében meghatározott feladatkörében eljárva a következőket rendeli el:

**1. §**

Az önkormányzati képviselő, a bizottság elnöke és tagja, a tanácsnok tiszteletdíjáról, természetbeni juttatásáról és költségtérítéséről, a kötelezettségszegés jogkövetkezményeiről szóló 25/2014 (XII.11.) önkormányzati rendelet 1. § (1) és (2) bekezdése helyébe a következő rendelkezések lépnek:

„(1) Az önkormányzati képviselőt, az állandó bizottság elnökét, alelnökét és képviselő tagját, a tanácsnokot megválasztása időpontjától megbízatása megszűnéséig tiszteletdíj illeti meg.

(2) Az állandó bizottság nem képviselő tagját megválasztása időpontjától megbízatása megszűnéséig tiszteletdíj illeti meg.”

**2. §**

(1) Az önkormányzati képviselő, a bizottság elnöke és tagja, a tanácsnok tiszteletdíjáról, természetbeni juttatásáról és költségtérítéséről, a kötelezettségszegés jogkövetkezményeiről szóló 25/2014 (XII.11.) önkormányzati rendelet 2. § (1) és (2) bekezdése helyébe a következő rendelkezések lépnek:

„(1) Az önkormányzati képviselő havi tiszteletdíja 129.950.-Ft (a továbbiakban: alapdíj).

(2) Az önkormányzati képviselőt, ha állandó bizottság elnöke, az alapdíjon felül bizottságonként 184.000,-Ft, ha állandó bizottság alelnöke, az alapdíjon felül bizottságonként 92.000,-Ft további tiszteletdíj illeti meg.”

(2) Az önkormányzati képviselő, a bizottság elnöke és tagja, a tanácsnok tiszteletdíjáról, természetbeni juttatásáról és költségtérítéséről, a kötelezettségszegés jogkövetkezményeiről szóló 25/2014 (XII.11.) önkormányzati rendelet 2. § (3) bekezdése helyébe a következő rendelkezés lép:

„(3) Az állandó bizottság önkormányzati képviselő tagjának a 2. § (1) és (2) bekezdése szerinti tiszteletdíján felül havi tiszteletdíja és az állandó bizottság nem képviselő tagjának a havi tiszteletdíja, bizottságonként 51.750.-Ft.”

**3. §**

(1) Az önkormányzati képviselő, a bizottság elnöke és tagja, a tanácsnok tiszteletdíjáról, természetbeni juttatásáról és költségtérítéséről, a kötelezettségszegés jogkövetkezményeiről szóló 25/2014 (XII.11.) önkormányzati rendelet 3. § a) pontja helyébe a következő rendelkezés lép:

*(Az önkormányzati képviselőt egyéb juttatásként megilleti)*

„*a)* a részére térítésmentesen átadott, az Önkormányzat tulajdonát képező hordozható számítógép, annak tartozékaival, mobilinternet elérés lehetőségével, és a működtetéséhez szükséges szoftverekkel együtt, annak javítási költsége, amennyiben annak meghibásodása a képviselőnek nem felróható, és”

(2) Az önkormányzati képviselő, a bizottság elnöke és tagja, a tanácsnok tiszteletdíjáról, természetbeni juttatásáról és költségtérítéséről, a kötelezettségszegés jogkövetkezményeiről szóló 25/2014 (XII.11.) önkormányzati rendelet 3. § c) pontja helyébe a következő rendelkezés lép:

*(Az önkormányzati képviselőt egyéb juttatásként megilleti)*

„*c)* a részére térítésmentesen biztosított mobilinternet előfizetés, havi bruttó 6.000.-Ft összeghatárig.”

**4. §**

Ez a rendelet a kihirdetését követő napon lép hatályba.

|  |  |
| --- | --- |
| **dr. Szilágyi Anita** jegyző | **Nagy János** polgármester |

# ZÁRADÉK

Szigetszentmiklós Város Önkormányzatának Képviselő-testülete ezen rendeletét 2023. április 6. napján alkotta, 2023. április 6. napján kihirdetésre került.

**dr. Szilágyi Anita**  
jegyző